Yengil atletika bo‘yicha Rossiya terma jamoasi 2008 yilgi Pekin Olimpiadasida 4x100 estafeta yugurishida qo‘lga kiritilgan oltin medalidan mahrum etildi. Bunga estafetada ishtirok etgan sportchi Yuliya Chermoshanskayaning doping-namunasi ijobiy natija bergani sabab bo‘lgan. Bu haqda Xalqaro Olimpiya qo‘mitasi rasmiy saytida ma’lum qilindi. Pekin Olimpiadasida olingan doping-namunalar qayta tekshirilgandan keyin bunday qarorga kelingan. Chermoshanskaya namunasi ikkita taqiqlangan moddaga ijobiy natija bergan.